CONSILIUL LOCAL AL MUNICIPIULUI CRAIOVA

HOTĂRÂREA NR.276
  
Consiliul Local al Municipiului Craiova, întrunit în şedinţa ordinară din data de 30.10.2008.

          Având în vedere raportul nr.140622/2008 întocmit de Direcţia Urbanism şi Amenajarea Teritoriului prin care se propune aprobarea Planului Urbanistic Zonal referitor la construirea unui imobil cu destinaţia de locuinţe colective, cu regim de înălţime P+4 şi concesionare alee acces, în suprafaţă de 70 mp, în municipiul Craiova, str. Victor Papillian, nr.28 A şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008;  

          În conformitate cu prevederile Legii nr.50/1991, republicată, privind autorizarea executării lucrărilor de construcţii, modificată şi completată de Legea nr.376/2006, Ordinului nr.1430/2005 al Ministerului Transporturilor, Construcţiilor şi Turismului, Legii nr.350/2001 privind amenajarea teritoriului şi urbanismului, modificată şi completată de Legea nr.289/2006 şi Legii nr.213/1998 privind proprietatea publica şi regimul juridic al acesteia;

          În temeiul art.36 alin.2 lit.c coroborat cu alin.5 lit.b şi c, art.45 alin.3 şi art.61 alin.2 din Legea nr.215/2001, republicată, privind administraţia publică locală;

HOTĂRĂŞTE:

            Art.1. Se aprobă Planul Urbanistic Zonal referitor la construirea unui imobil cu destinaţia de locuinţe colective, cu regim de înălţime P+4 şi concesionare alee acces, în suprafaţă de 70 mp, în municipiul Craiova, str.Victor Papillian, nr.28 A, prevăzut în anexa care face parte integrantă din prezenta hotărâre.

            Art.2. Primarul Municipiului Craiova, prin aparatul de specialitate: Serviciul Administraţie Publică Locală şi Direcţia Urbanism şi Amenajarea Teritoriului vor aduce la îndeplinire prevederile prezentei hotărâri.

	PREŞEDINTE DE ŞEDINŢĂ,
	      CONTRASEMNEAZĂ,

	
	       SECRETAR,

	           Alexandru GÎDĂR 
	Nicoleta MIULESCU


FP 43-01, vers.01

